CELEX: 31989R3757
Language: el
Date: 1989-12-11 00:00:00
Title: Κανονισμός (ΕΟΚ) αριθ. 3757/89 του Συμβουλίου της 11ης Δεκεμβρίου 1989 για την τροποποίηση του κανονισμού (ΕΟΚ) αριθ. 3247/81 σχετικά με τη χρηματοδότηση από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, ορισμένων μέτρων παρέμβασης, και ιδίως εκείνων που συνίστανται στην αγορά αποθεματοποίησης και πώλησης γεωργικών προϊόντων από τους οργανισμούς παρέμβασης

Avis juridique important

|

31989R3757

Κανονισμός (ΕΟΚ) αριθ. 3757/89 του Συμβουλίου της 11ης Δεκεμβρίου 1989 για την τροποποίηση του κανονισμού (ΕΟΚ) αριθ. 3247/81 σχετικά με τη χρηματοδότηση από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, ορισμένων μέτρων παρέμβασης, και ιδίως εκείνων που συνίστανται στην αγορά αποθεματοποίησης και πώλησης γεωργικών προϊόντων από τους οργανισμούς παρέμβασης  

Επίσημη Εφημερίδα αριθ. L 365 της 15/12/1989 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 3757/89 ΤΟΥ ΣΥΜΒΟΥΛΙΟΥ  της 11ης Δεκεμβρίου 1989  για την τροποποίηση του κανονισμού (ΕΟΚ) αριθ. 3247/81 σχετικά με τη χρηματοδότηση από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, ορισμένων μέτρων παρέμβασης, και ιδίως εκείνων που συνίστανται στην αγορά αποθεματοποίησης και πώλησης γεωργικών προϊόντων από τους οργανισμούς παρέμβασης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 787/89 (2), και ιδίως το άρθρο 4 παράγραφος 3,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3247/81 (3), όπως τροποποιήθηκε τελευταία από τον κανονισμό (ΕΟΚ) αριθ. 2277/89 (4), καθορίζει τους κανόνες και τους όρους που ρυθμίζουν τους ετήσιους λογαριασμούς που επιτρέπουν να καθοριστούν οι δαπάνες που θα χρηματοδοτηθούν από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, για τα μέτρα παρέμβασης δημόσιας αποθεματοποίησης·  ότι, για την καλή διαχείριση της παρέμβασης που συνίσταται στην αγορά, την αποθεματοποίηση και την πώληση των γεωργικών προϊόντων από τους οργανισμούς παρέμβασης, είναι αναγκαίος ο καθορισμός απογραφών των αποθεματοποιημένων προϊόντων σε κανονικά διαστήματα με σκοπό την αντιπαραβολή τους με τη χρηματική λογιστική και τη λογιστική αποθήκης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 3247/81, παρεμβάλλεται η ακόλουθη παράγραφος:  «1α. Οι οργανισμοί παρέμβασης προβαίνουν, κατά τη διάρκεια κάθε οικονομικού έτους, στον καθορισμό μιας απογραφής για κάθε προϊόν που έχει αποτελέσει αντικείμενο κοινοτικής παρέμβασης.  Συγκρίνουν τα αποτελέσματα της απογραφής αυτής με τα λογιστικά στοιχεία και προβαίνουν στις αναγκαίες προσαρμογές σύμφωνα με τα άρθρα 3 και 4 του κανονισμού αυτού.  Οι λεπτομέρειες εφαρμογής του παρόντος κανονισμού θεσπίζονται με τη διαδικασία που προβλέπεται στο άρθρο 13 του κανονισμού (ΕΟΚ) αριθ. 729/70.»  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Δεκεμβρίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 85 της 30. 3. 1989, σ. 1.  (3) ΕΕ αριθ. L 327 της 14. 11. 1981, σ. 1.  (4) ΕΕ αριθ. L 218 της 28. 7. 1989, σ. 4.